Last saved by: Tomáš Viktor

OKRESNÁ PROKURATÚRA BARDEJOV 
Kellerova 7, 085 43 Bardejov

Číslo: Pv 753/14/7701-15	Bardejov 15.11.2016 
EEČ: 2-54-103-2016
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 1 Trestného zákona
Rozhodol: 	prokurátor Okresnej prokuratúry Bardejov 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
väzba: nie
ktorý je trestne stíhaný pre trestný čin:
-	prečin: zanedbanie povinnej výživy podľa § 207 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
v dobe od 10.05.2013 2015 až doposiaľ si v Bardejove a inde neplní v určenej výške svoju vyživovaciu povinnosť na svoje maloleté deti a to XXXXX XXXXX a XXXXX Erneste XXXXX, obe bytom XXXXX, XXXXX, ku ktorej bol zaviazaný rozsudkom Okresného súdu v Bardejove č. k. XXXXX zo dňa 15.02.2013, ktorý nadobudol právoplatnosť dňa 10.05.2013 tak, že je povinný prispievať na výživu pre XXXXX XXXXX a XXXXX XXXXX XXXXX sumou po 300 eur mesačne na každé dieťa vždy do 15. dňa toho –ktorého mesiaca k rukám matky, čím takto doposiaľ dlhuje sumu vo výške 8.400 eur

lebo zanikla trestnosť činu.

Odôvodnenie:
Uznesením povereného príslušníka PZ v Bardejove, Obvodného oddelenia PZ v Bardejove zo dňa 18.10.2014 sp.zn. ČVS: XXXXX bolo začaté trestné stíhanie a vznesené obvinenie XXXXX XXXXX pre prečin zanedbanie povinnej výživy podľa § 207 ods. 1 Trestného zákona, pre skutok, ktorý je uvedený vo výrokovej časti tohto uznesenia. 

	Poverený príslušník PZ, Obvodného oddelenia PZ v Bardejove podal dňa 14.11.2016 návrh na zastavenie trestného stíhania z dôvodu, že obvinený XXXXX XXXXX XXXXX  uhradil celú dlžnú sumu výživného XXXXX, pričom zaplatil sumu 8.400 eur, čím vyrovnal celý dlh na výživnom.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy ak ide o trestný čin zanedbanie povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	V danej veci obv. XXXXX Josephus Leomardus XXXXX uhradil dlžnú sumu výživného XXXXX tak ako ho zaväzoval rozsudok Okresného súdu v Bardejove sp.zn. XXXXX zo dňa 15.02.2013, ktorý nadobudol právoplatnosť dňa 10.05.2013, pričom oprávnené osoby a to mal. XXXXX XXXXX a XXXXX XXXXX XXXXX neboli vydané nebezpečenstvu núdze.

	Vzhľadom k uvedenému bolo potrebné rozhodnúť tak, ako je to uvedené vo výroku tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Tomáš 
prokurátor